CELEX: C2010/028A/01
Language: fi
Date: 2010-02-04 00:00:00
Title: Ilmoitus avoimesta virasta — Tietoteknisen osaston johtaja (palkkaluokka AD 14 tai AD 15)

4.2.2010   
            
            
               FI
            
            
               Euroopan unionin virallinen lehti
            
            
               CA 28/1
            
         ILMOITUS AVOIMESTA VIRASTA
   Tietoteknisen osaston johtaja (palkkaluokka AD 14 tai AD 15)
   (2010/C 28 A/01)
   Euroopan unionin tuomioistuimen infrastruktuurien pääosastolla tulee piakkoin avoimeksi tietoteknisen osaston johtajan virka (palkkaluokka AD 14 tai AD 15). Virka täytetään henkilöstösääntöjen 29 artiklan 2 kohdan mukaisesti.
   Työnkuva
   Tietoteknisen osaston johtaja johtaa tietoteknistä osastoa ja koordinoi sen toimintaa. Hän toimii infrastruktuurien pääosaston pääjohtajan alaisuudessa.
   Johtaja neuvoo tuomioistuimen päättäjiä tietotekniikkaan liittyvissä asioissa ja valmistelee ehdotuksia ja raportteja. Hän vastaa tulevaisuudennäkymistä, budjettisuunnittelusta ja teknisestä suunnittelusta tuomioistuimen asettamien suuntaviivojen mukaisesti. Johtajan alaisuudessa toimii neljä hallinnollista yksikköä, joihin kuuluu yhteensä noin 70 virkamiestä. Lisäksi johtaja valvoo ulkoisia yhtiöitä, jotka on valittu suorittamaan tietoteknisiä tehtäviä. Hän vastaa siitä, että tietotekniikkajärjestelmät ovat voimassaolevien sääntöjen ja säännösten mukaisia.
   Tietotekniikka-osasto vastaa kaikista tuomioistuimen tietoteknisistä palveluista mukaan lukien televiestintä- ja multimediapalvelut.
   Pätevyysvaatimukset
   
               —
            
            
               Ylempi korkeakoulututkinto.
            
         
               —
            
            
               Osoitettu kyky johtaa huomattavaa hallinnollista palvelua.
            
         
               —
            
            
               Tietoteknisten strategioiden erittäin hyvä tuntemus ja alalla hankittu erittäin hyvä työkokemus. Oikeusalan työkokemus katsotaan eduksi.
            
         
               —
            
            
               Kokemusta tietoteknisten projektien hallinnasta.
            
         
               —
            
            
               Kyky kaavailla tulevaisuutta, suunnitella strategioita ja raportoida niistä, sekä näihin tehtäviin liittyvä työkokemus.
            
         
               —
            
            
               Budjetin hallinnoinnin ja isojen hankintamenettelyiden erittäin hyvä tuntemus, sekä näihin tehtäviin liittyvä erittäin hyvä työkokemus.
            
         
               —
            
            
               Varainhoitoasetuksen, sen täytäntöönpanosäännösten ja muiden osaston toimintaan sovellettavien yhteisön säännösten hyvä tuntemus.
            
         
               —
            
            
               Hyvä englannin ja ranskan kielen taito.
            
         Hakemusten jättäminen
   Tätä virkaa koskevat hakemukset on lähetettävä unionin tuomioistuimeen  osoitteeseen DIR-DTI-CURIA@curia.europa.eu viimeistään 26. helmikuuta 2010 kello 18.00. Hakemuksiin on liitettävä yksityiskohtainen ansioluettelo ja muut tarpeelliset asiakirjat.